
                                                                                      PATVIRTINTA
Kretingos Marijos Tiškevičiūtės mokyklos 
direktoriaus 2023 m. kovo 22 d.
įsakymu Nr. V1-23


[bookmark: _GoBack]RAJONO IKIMOKYKLINIO, PRIEŠMOKYKLINIO, PRADINIO UGDYMO GRUPIŲ, KLASIŲ VAIKŲ IR JŲ MOKYTOJŲ KŪRYBINIŲ DARBŲ PARODOS 
„VISOS GĖLĖS, TAU, MAMYTE“ 
NUOSTATAI

I SKYRIUS
BENDROSIOS NUOSTATOS

1. [bookmark: _Hlk129889422]Rajono ikimokyklinio priešmokyklinio, pradinio ugdymo grupių, klasių vaikų ir jų mokytojų kūrybinių darbų parodos „Visos gėlės, tau, mamyte“ (toliau – Paroda) nuostatai reglamentuoja parodos tikslą, uždavinius, dalyvius, parodos organizavimo tvarką, vietą, trukmę, reikalavimus kūrybiniams darbams.
2. Parodos organizatorius – Kretingos Marijos Tiškevičiūtės mokykla, Savanorių g. 58, Kretinga, LT-97114, tel. (8-445) 78 987, el. p. sekretore@tiskeviciute.kretinga.lm.lt, parodos partneriai – Kretingos rajono švietimo centras, Kretingos rajono savivaldybės M. Valančiaus viešoji biblioteka.
3. Parodos koordinatorės – Kretingos Marijos Tiškevičiūtės mokyklos ikimokyklinio ugdymo  mokytoja Edita Strikienė, el. p. estrikiene@gmail.com, ir pradinio ugdymo mokytoja Gintarė Urbonienė, el. p. u.gintare@gmail.com. 

II SKYRIUS
TIKSLAS IR UŽDAVINIAI

4. Tikslas – plėtoti aplinkosaugos, tvarumo idėjas, kūrybiškai panaudojant antrines žaliavas gėlės gamybai.
5. Uždaviniai:
5.1. Panaudojant antrines žaliavas, sukurti gėlę mamai.
5.2. Skatinti vaikų, mokinių kūrybiškumą, originalumą, atkreipiant dėmesį į antrinių žaliavų panaudojimo galimybes kūrybiniams darbams.
5.3. Plėtoti bendradarbiavimą tarp rajono įstaigų, vykdyti kūrybinių darbų gerosios patirties sklaidą.

III SKYRIUS
DALYVIAI

6. Parodoje kviečiami dalyvauti  Kretingos rajono ikimokyklinio, priešmokyklinio, pradinio ugdymo grupių, klasių vaikai ir  jų mokytojai.

IV SKYRIUS
PARODOS ORGANIZAVIMO TVARKA, REIKALAVIMAI KŪRYBINIAMS DARBAMS

7. Mokytojai, dalyvaujantys Parodoje, iki 2023 m. balandžio 21 d. registruojasi elektroninėje renginių registracijos sistemoje „Semi plius“ https://www.semiplius.lt/.
8. Pagaminti darbai, kuriuos būtų galima eksponuoti, iki 2023 m. balandžio 26 d. pristatomi  į Kretingos Marijos Tiškevičiūtės mokyklą (Savanorių g. 58, LT-97114 Kretinga).
9. Parodai pristatomas darbas (gėlė):
9.1.  turi būti pagamintas iš antrinių žaliavų, atsparių lauko sąlygoms: gali būti panaudoti plastikiniai kamšteliai, šiaudeliai, maišeliai, įvairi tara, seni kompaktiniai diskai ar kitos priemonės;
9.2. turi turėti tvirtą kotą (ilgesnis medinis iešmelis, lazdelė, plastikinis vamzdelis ar pan.), kad būtų galima eksponuojant įsmeigti į žemę. 
9.3. turi būti ne žemesnė, negu 30 cm. 
10. Pristatydami darbus Parodai, dalyviai pateikia dalyvio anketą (žr. priedą), kurioje nurodomas švietimo įstaigos pavadinimas, ugdytinio, mokinio vardas, pavardė, amžius, mokytojo vardas, pavardė, pareigybė. 
11. Parodos trukmė – 2023 m. gegužės 2 d. – 2023 m. gegužės 12 d. Parodos vieta – Kretingos rajono savivaldybės M. Valančiaus viešosios bibliotekos vaikų edukacinė erdvė lauke.
12. Parodos darbų (gėlių) nuotraukos 2023 m. gegužės mėn. taip pat bus pristatomos virtualioje parodoje Kretingos rajono švietimo centre. 
  
V SKYRIUS
 BAIGIAMOSIOS NUOSTATOS

13. Parodos nuostatai skelbiami Kretingos Marijos Tiškevičiūtės mokyklos internetinėje svetainėje http://www.tiskeviciute.kretinga.lm.lt/. 
14. Parodos dalyviams, iki 2023 m. balandžio 26 d. užsiregistravusiems elektroninėje renginių registracijos sistemoje „Semi plius“ https://www.semiplius.lt/ ir pristačiusiems kūrybinius darbus Parodai, bus parengtos Kretingos rajono švietimo centro elektroninės metodinės veiklos pažymos. 
15. Organizatoriai pasilieka teisę Parodos dalyvių darbų nuotraukas, darbus rengusių ugdytinių, mokinių, jų mokytojų vardus, pavardes, įstaigos pavadinimą naudoti vaizdo įraše virtualiame parodos pristatyme. Informacija apie parodą, jos dalyvius viešinimo tikslais gali būti skelbiama Kretingos Marijos Tiškevičiūtės mokyklos, Kretingos rajono švietimo centro, Kretingos rajono savivaldybės M. Valančiaus viešosios bibliotekos socialinio tinklo „Facebook“ paskyrose, internetinėse svetainėse. 
16. Informaciją apie Parodą teikia Marijos Tiškevičiūtės mokyklos ikimokyklinio ugdymo  mokytoja Edita Strikienė, el. p. estrikiene@gmail.com.

Rajono ikimokyklinio priešmokyklinio, pradinio ugdymo grupių, klasių  vaikų ir jų mokytojų kūrybinių darbų parodos „Visos gėlės, tau, mamyte“ nuostatų
priedas

